**המועצה הדתית יבנה מודיעה על מכרז למשרת מנהל מחלקת כשרות ב- 100% משרה**

1. המועמדים בעלי כישורים מתאימים, יפנו בכתב לועדת המכרזים, במועצה הדתית יבנה, לפי הכתובת: רחוב הלילך 6 יבנה, בצירוף תעודות ואישורים מתאימים.
2. המועצה הדתית תזמן את המועמד לראיון. כמו כן רשאית המועצה להפנות את המועמד לראיון עם רב העיר.
3. מועד תחילת העבודה העבודה יקבע על ידי המועצה הדתית.
4. מועד תחילת תשלום השכר יקבע על ידי המועצה הדתית בכפוף לאישור תקציבי.
5. השכר ותנאי ההעסקה יהיו בהתאם להסכם הקיבוצי לעובדי המועצות הדתיות מיום 4.12.75 ולחוקת העבודה לעובדי הרשויות המקומיות; מתח הדרגות למשרה 8-10 בדירוג המינהלי.
6. על המועמד שיבחר להיות אחראי על ניהול התפעול השוטף של מחלקת הכשרות במועצה, ניהולם של התהליכים האדמיניסטרטיביים הקשורים למתן תעודות הכשר, ניהול אופן העסקת משגיחי הכשרות, לרבות פיקוח ובקרה על רמת השירות ואיכותו הניתן במחלקה.
7. **מטלות עיקריות:**
8. בניית תכנית עבודה שנתינת לפיתוחו של תחום הכשרות (למפקחי הכשרות) ו-וידוא ביצועה.
9. קיום ישיבות צוות עם כלל עובדי המחלקה לצורך ריענון נהלים ומתן הנחיות.
10. שיפור רמת השירות הניתן לפונים, ופעילות לקיצור משכי ההמתנה הנדרשים.
11. מעקב ובקרה על קיום נוהלים העבודה בתחום המחלקה.
12. אחראי על ניהול ההון האנושי של המחלקה
13. ניהול תהליך פתיחתו של תיק כשרות לעסק חדש והוצאת תעודת הכשר (פתיחת תיק ומילויו כנדרש על ידי הגורם המוסמך, גביית אגרה, העסקת משגיח וכו').
14. ניהול מנגנון העסקת משגיחי הכשרות (ישירות על ידי המועצה, באמצעותב על העסק, או חברה חיצונית) והצבתם להשגחה בבתי העסק.
15. ניהול רישומן של תעודות ההכשר שניתנו לעסקים ומעקב לצורך חידושן במועד.
16. טיפול בתלונותיהם של עסקים על ביצוע / אי ביצוע פיקוח הכשרות ומתן תעודת הכשר.
17. טיפול בתלונותיהם של עסקים אודות תפקודו של משגיח הכשרות
18. טיפול בתלונותיהם של אזרחים בנוגע לכשרות בעסקים.
19. תכלול הטיפול בנושאי הונאה בכשרות.
20. בחינת הדיווחים השוטפים של מפקח הכשרות.
21. תיאום נוהלי ההשגחה והיקף שעות ההשגחה הנדרשות בכל בית עסק עם הרב המקומי.

**על המועמדות לעמוד בתנאי כשירות כדלקמן :**

1. 12 שנות לימוד
2. תואר אקדמי / השכלה תורנית מקבילה – יתרון
3. בעל תעודת משגיח כשרות בתוקף מטעם הרה"ר – יתרון
4. בעל ניסיון של שנתיים בתפקיד ניהולי
5. ניסיון כמפקח כשרות במועצה דתית או במנגנון כשרות דומה – יתרון
6. ידיעת השפה העברית
7. ידיעת שפה זרה אחרת – יתרון

על המועמד להיות בעל מיומנויות, תקשורת בין אישית, ייצוגיות, סמכותיות, אדיבות, סובלנות, תודעת שירות גבוהה, אמינות, מיומנויות מחשב, לרבות ידע ושליטה בתוכנות אופיס.

1. המועצה רשאית, אך לא חייבת, לדרוש מאת המועמד לעבור השתלמויות מקצועיות על חשבונו ובמסגרת שעות העבודה.
2. המועמד אשר יבחר למשרה, מתחייב למלא את תפקידו במסירות ובנאמנות, ולשם כך להקדיש את זמנו, מרצו, כישוריו, ידיעותיו וניסיונו לתועלת המועצה וזאת ברמה גבוהה ויעילה וכפי שיקבע על ידי המועצה ולפעול על פי הוראות המועצה הנוגעות לאופן ביצוע העבודה, סדרי העבודה, המשמעת וההתנהגות.
3. המועצה הדתית שומרת לעצמה לשנות את תנאי המכרז בכל עת, בהודעה שתובא לידיעת המועמדים זמן סביר מראש, או לבטל את המכרז לחלוטין בכל עת.
4. את הגשת המועמדויות יש להגיש עד ליום שלישי, ל' באב תשפ"ד 3.9.2024 בשעה 12.00. בצירוף קורות חיים וכן כל האישורים הנדרשים, במעטפה סגורה, במשרדי המועצה הדתית בימים א-ה בין השעות 13:00-08:00 שתכנס לתיבת המכרזים, על המעטפה יש לציין את שם מגיש המועמדות, את שם המכרז.
5. אין המועצה הדתית מתחיבת לבחור לתפקיד את מי מן המועמדים או מועמד כלשהו.
6. הבחירה כפופה לאישור הרב הראשי ליבנה.

**בכבוד רב,**

**לוי איטח**

**ממונה**